Leisi 08.10.2013 nr 2-3/192-1

**Laugu küla Põlluääre kinnistu**

**detailplaneeringu koostamise algatamine**

OÜ P.P. Ehitusjärelevalve esitas 03.10.2013 Laugu küla, Põlluääre kinnistu (katastritunnus 40301:003:0334, pindala 1,98 ha, maa sihtotstarve 100% elamumaa) detailplaneeringu koostamise algatamise taotluse.

Taotleja sooviks on jagada kinnistu 4 krundiks ning moodustatavatele kruntidele püstitada ühepereelamud.

Detailplaneeringu koostamise ülesandeks on planeeritava maa-ala kruntideks jaotamine, krundi ehitusõiguse määramine, krundi hoonestusala piiritlemine, tehnovõrkude ja –rajatiste asukoha ning servituutide vajaduse määramine, kruntidele juurdepääsu lahendamine ja maa sihtotstarbe määramine.

Leisi valla üldplaneeringu kohaselt on Põlluääre kinnistu maakasutuse sihtotstarbeks elamumaa juhtfunktsioon, seega Leisi valla üldplaneeringut käesoleva planeeringuga ei muudeta.

Planeerimisseaduse § 10 lõigete 1, 5, ja 6, § 12 lõigete 1 ja 31 ning OÜ P.P. Ehitusjärelevalve 03.10.2013 esitatud avalduse alusel

**Leisi vallavalitsus**

**annab k o r r a l d u s e:**

1. Algatada Laugu küla, Põlluääre kinnistu detailplaneeringu koostamine.

Detailplaneeringu koostamise ülesandeks on planeeritava maa-ala kruntideks jaotamine, krundi ehitusõiguse määramine, krundi hoonestusala piiritlemine, tehnovõrkude ja –rajatiste asukoha ning servituutide vajaduse määramine, kruntidele juurdepääsu lahendamine ja maa sihtotstarbe määramine.

2. Kinnitada planeeritava maa-ala asukohaskeem (juurde lisatud), mis on käesoleva korralduse lahutamatu lisa.

3. Käesoleva detailplaneeringu koostamisega ei kaasne Leisi vallavalitsusele kohustust avalikult kasutatava tee väljaehitamiseks.

4. Detailplaneeringu seletuskirja mahus esitada planeeringu elluviimise võimalused, anda kirjeldus vajalike toimingute ja tegevuskavade kohta (PlanS § 2 lõige 4 p 3).

5. Kehtivaid detailplaneeringuid, mida algatava detailplaneeringu koostamisel peab arvestama,

ei ole.

6. Detailplaneeringu eskiislahendus esitada Leisi vallavalitsusele ülevaatamiseks.

7. Detailplaneering kooskõlastada Lääne-Eesti Päästekeskusega ja Elektrilevi OÜ’ga. Vajadusel määrab täiendavad kooskõlastused Leisi vallavalitsus. Detailplaneeringu koostamise käigus teha koostööd planeeritava maa-ala kinnisasjade ja naaberkinnisasjade omanikega, tehnovõrkude omanike või valdajatega.

8. Enne detailplaneeringu koostamise alustamist tuleb huvitatud isikul sõlmida Leisi vallavalitsusega leping detailplaneeringu koostamise kohta.

9. Leisi vallavalitsusel korraldada ühe kuu jooksul pärast detailplaneeringu koostamise algatamise otsuse tegemist detailplaneeringu algatamise teatise ilmumine ajalehes Meie Maa ja Leisi valla koduleheküljel ning detailplaneeringualale nähtavale kohale informatsioonitahvli või -teatise paigaldamine vähemalt kuuks ajaks.

10. Vallavalitsus võib detailplaneeringu koostamise algatamise korralduse tunnistada kehtetuks, kui kahe aasta jooksul korralduse tegemisest ei ole detailplaneeringut vastu võetud.

11. Korraldus jõustub teatavakstegemisest detailplaneeringu algatamise ettepaneku tegijale

/allkirjastatud digitaalselt/

Ludvik Mõtlep /allkirjastatud digitaalselt/

vallavanem Kaire Müür

vallasekretär